Kind geskiet tydens 'padwoedevoorval' in Kaapstad | Maroela Media
'n 10-jarige seun is Vrydagmiddag omstreeks 15:00 in Laer Pleinweg in Kaapstad geskiet tydens 'n vermeende padwoedevoorval.
"Die 10-jarige is beseer toe 'n vuurwapen afgegaan het tydens 'n onderonsie tussen drie mans," het lt.kol. André Traut, woordvoerder van die polisie, aan Maroela Media bevestig. "'n Taxi en 'n sekuriteitsvoertuig was glo in 'n botsing betrokke. Die bestuurder en een van sy insittendes in die taxi het uitgeklim om die veiligheidswag te konfronteer. Die mans het begin stry en die vuurwapen het afgegaan."
Volgens Traut duur die ondersoek voort. "'n 37-jarige verdagte is in hegtenis geneem," het hy bevestig. "Hy verskyn Maandag in die hof op aanklag van poging tot moord."
Chris Botha, woordvoerder van Netcare 911, het gesê die kind is in 'n stabiele toestand na 'n hospitaal geneem vir verdere behandeling.
Die taxi's is deel van die grootste moeilikheid in ons land. Hulle breek al wat n verkeersreël is en jaag net geld na ongeag enige padverbruiker se veiligheid. Die staat moet een van 2 dinge doen: Taxi's vereniging toemaak en meer staatsbusse in werking stel of ondraagbare streng boetes en opskortings op hulle toepas. Andersins pas die wet aan dat alleenlik swart vroue n taxi mag bestuur, dis nogsteeds werk skepping en hulle sal meer by verkeersreels hou!
Kla die goed aan van poging tot moord.
Die arm kind, nou moes hy seer kry agv padvarke wat nie hulself kan inhou?? so jammer dat hy op daai oomblik daar was. Hoop dat hy gou sal herstel. Sluit hul toe.
Nog n taxi betrokke.
Die taxie-bestuurder besou hulle ook verhewe bo die wet. Hulle ry en maak absoluut net soos hulle wil en die res van die padgebruikers moet by hulle aanpas.
Gunsmoke · 3 jaar gelede
'n Vuurwapen gaan nie sonder meer af nie. Iemand het 'n skoot afgetrek. Raak u nou so polities korrek dat u die skuld op die vuurwapen wil pak?
Dis seker hoekom die polisie ondersoek instel en die persoon in hegtenis geneem het vir "poging tot moord"?